Au Kuninga Kogudus Jeruusalemm
Õpetussõnad 28:14 -
"Õnnis on inimene, kes alati kardab Jumalat,
aga kes teeb oma südame kõvaks, langeb õnnetusse."
Siin räägitakse Issanda kartusest.
Tänaseks teemaks on süda.
Käsitlen seda sügavuti,
kuna kõik õnnistused ja raskused,
kõik headus ja kurjus, lähtuvad südamest.
Kõik sõltub südamest.
"Õnnis on inimene, kes alati kardab Jumalat."
Õnnelik on see, kes kardab Issandat.
"Aga kes teeb oma südame kõvaks, langeb õnnetusse."
Olin seminaril, kus räägiti usust ja südamest.
Paljud palvetavad ja tahavad õnnistusi saada.
Paljud tahavad terveneda ja vabaneda võlgadest.
Paljud tahavad läbimurret, et edasi liikuda.
Teadke siiski seda: Jumala Sõnas on kõik korras.
See ei muutu kunagi.
Nagu Jeesus oli sama eile, täna ja igavesti,
nii püsib ka Tema Sõna.
Probleem on inimese südames.
Kui seda mõistame, käime õnnistustes.
Õnnis on see, kes kardab Issandat,
kes on ettevaatlik oma mõtete ja sõnade ja elu suhtes.
"Aga kes teeb oma südame kõvaks, langeb õnnetusse."
Hindame oma südame headust tihti inimliku mõõdupuu järgi.
Meie arusaamad põhinevad sellel, kuidas inimesed mõtlevad,
ja mida meile on lapsest peale õpetatud.
Kujutleme, et meie süda on väga hea.
Jumal ei vaata meid siiski hinge, vaid vaimu kaudu.
Sinu arvates võib miski hea näida, kuigi see pole hea Jumala meelest.
Võtke oma südameisse Issanda kartus.
Issanda kartus ja meie arusaamine on kaks ise asja.
Mõtleme, et see tähendab austust.
Tuleb austada seda ja teist.
Tuleb teha seda, mida kästakse.
Ei, vennad ja õed.
Messias Jeesus ütles, et kui armastate kedagi teist
rohkem kui Teda, ei kõlba te Temale.
See ei tähenda, et tuleb vihata või olla lugupidamatu.
Ei, räägin millestki muust.
Vahel mõtleme Jumalast hoopis teistmoodi.
Kujutleme, et me südames on valgus, kuid Jumal arvab teisiti.
Seepärast ei võtnud variserid päästet vastu.
Nad mõtlesid: "Me ju järgime käske!"
"Kõik on korras. Olen saanud õpetust lapsest peale."
Jeesus ütles: "Jumal ei vaata seda."
Miks inimene muutuda ei suuda?
Sest ta süda on paadunud ja ta ei talu Jeesuse sõnu.
Usun, et igaüks siin koguduses tahab muutuda.
Nii ka mina. Kõik tahavad paremad olla.
Miks me ei suuda Jeesuse sõnu taluda?
Meil on raske neid taluda, kui meie süda pole puhas.
Oleme kaheks jagunenud.
Südames on ühel pool kurjus,
ja teisele poole on tulnud Jumala Sõna.
Südames käib karm sõda.
Otsustasin kaitsta oma meelt, mõtlemist ja suud.
Tuleb järgida Messia sõna.
Kui Jeesus seda ütleb, ei saa vastata: "Ei, vaid niimoodi."
Tean küll, et eksin, kuid paadutan oma südame.
Tänu Jumalale Tema armu eest!
Võin alati kahetseda ja meelt parandada.
Mu autoriteet, au ja positsioon
on kõik Issanda ees tühised.
Need on kõik praht.
Kui seisame Tema ees, näitab Ta meile filmi meie elust,
ja siis kahetseme,
et me ei käinud Issanda õnnistuses.
Paljud raskused johtuvad südame kõvadusest,
ja ristilöömata lihast.
Psalm 95:7 - "Sest tema on meie Jumal
ja meie tema karjamaa rahvas ...
Täna, kui te kuulete ta häält ..."
See on kirjutatud uue lepingu usklikele.
Oleme Tema lambad ja Tema on meie karjane.
"... me oleme ... lambad, kes on tema käe all.
Täna, kui te kuulete ta häält, ..."
Tavaliselt arvatakse, et see tähendab päeva,
mil päästetud saadakse.
Tõsi, kuid Tema häält tuleb kuulata iga päev.
Jumal räägib meiega iga päev.
"Kui sa kuulad Issandat, oma Jumalat ..."
See on kirjutatud Iisraelile ja kõigile, kes usuvad Jeesusesse.
"Täna, kui te kuulete ta häält, ..."
Oled ärganud, nüüd kuula Tema häält,
tööreisil, inimestega rääkides, palvetades.
Laul 95:8: "Ärge tehke kõvaks oma südant
nõnda nagu Meribas, nõnda nagu Massa päeval kõrbes ..."
Jumal tahtis viia naad maale, mis voolab piima ja mett.
Mis juhtus? Nende südamed olid paadunud.
Nad tülitsesid pidevalt Jumalaga ja tõstsid lõpuks mässu.
Nüüd aitab! Kogudus ei tohi Jumalaga riielda.
Koguduse mässumeelsus peab lõppema.
Meie elus on piisavalt palju kurjust olnud.
"Maitske ja vaadake, et Issand on hea."
"Tunnetate tõe, ja tõde teeb teid vabaks."
Tehke Pühale Vaimule ja Jumala sõnale oma elus ruumi!
Julgege tunnistada, et eksite.
Julgege alanduda ja andeks paluda.
"Kes ennast ise ülendab, seda alandatakse,
ja kes ennast ise alandab, seda ülendatakse." Matteuse 23:12
Jumal tahab meid õnnistada.
Siiski tahab ta ka, et tunneksime Tema tõde,
ja seda, kuidas võime saada Tema õnnistusi ja neis käia.
Et me ei kaotaks neid õnnistusi.
Matteuse 12:34 on karm koht.
Jeesus räägib variseridele.
Võime kujutleda, et oleme variseridest paremad.
Oleme neist paremad vaid tänu Jeesuse verele.
Vahel käitume halvemini kui isegi variserid.
Jumal ei hooli sellest,
et selle maailma lapsed halvasti käituvad,
aga kui meie halvasti käitume,
pole see hea tunnistus Jumala kohta.
Matteuse 12:34 - "Teie rästikute sugu,
kuidas te võiksitegi rääkida head, kui te olete kurjad?
Sest suu räägib sellest, millest süda on tulvil.
Hea inimene võtab heast varamust head..."
Kust ta seda head võtab?
Siit südamest.
Oleme mitmest tervenemisest oma südame tõttu ilma jäänud.
Oleksime võinud vältida mitmeid raskusi, needusi
ja Saatana rünnakuid,
kui oleksime lasknud Pühal Vaimul oma südant juhtida
ja meid aidata.
Heebrealaste 4. peatükk.
Siin on väga karm jutt.
Sellega võib nõustuda,
kuid selle sõnumi peale võib ka solvuda.
Iseenda eest siiski ei põgene.
Oma kutsumuse eest ei põgene.
Me kas muutume ja näeme oma elus Jumala headust,
või me ei muutu.
See sõltub meist endist.
Heebrealaste 4:1 - "Kartkem siis,
kuni tõotus saada tema hingamisse on veel jõus,
et kedagi teie seast ei leita maha jäänud olevat!
Meile on kuulutatud evangeeliumi nõnda nagu neilegi,
kuid kuuldud sõnast ei olnud neil kasu,
sest see ei talletunud usu läbi kuulajaisse.
Meie aga, kes oleme uskunud, saame hingamisse,
millest ta on öelnud: "... Nad ei saa minu hingamisse!”
kusagil on ju öeldud seitsmenda päeva kohta nõnda:
'Ja Jumal hingas seitsmendal päeval kõigist oma tegudest';
siin aga: 'Nad ei saa minu hingamisse'.
Nii jääb nüüd võimalus, et mõned saavad sinna sisse.
Ja et need, kellele evangeeliumi esmalt kuulutati,
ei ole sinna sisse saanud oma sõnakuulmatuse pärast ..."
Kuskil öeldakse, et isegi kui õelat taga ei aetaks,
kardab ta pidevalt ja põgeneb.
Tal ei ole hingamist.
Miks ta hingamisse ei pääse. Sõnakuulmatuse tõttu.
Heebrealaste 4:7 - "Siis ta määrab jälle ühe päeva tänaseks päevaks,
kui ta nii pika aja pärast Taaveti kaudu ütles,
nõnda nagu varem on öeldud:
Täna, kui te kuulete tema häält, ärge tehke oma südant kõvaks!”
Psalm 23: "Issand on mu karjane, mul pole millestki puudu.
Haljale aasale paneb ta mind lebama,
hingamisveele saadab ta mind;
tema kosutab mu hinge. Tunnete seda psalmi.
Ma ei karda ka pimedas orus, sest mu süda on puhas.
Taavet ütles Psalmis 51:12 -
"Loo mulle, Jumal, puhas süda, ja uuenda mu sees kindel vaim!"
Teoloogia järgi on meil uus süda.
Tegudes ja sõnades me seda aga alati ei näe.
Peame paluma Armu ja Tõe Vaimu juhatust.
Isegi kui see oleks raske, ja meie sees käiks sõda,
tuleb Pühale Vaimule ja Jumala sõnale ruumi anda.
Loobu mässumeelsusest, ükskõik kui raske see ka poleks.
Meenuta seda endale, nuta ja palveta.
Ära lahku oma kambrist, paastu ja palveta.
Muutu!
On tähtis muutuda.
Teiste tegemistel pole tähtsust.
Lõppude lõpuks peavad kõik Tõe Issanda ees seisma.
Kui me ei tee, mida Ta käsib, ja kui meie süda on kõva,
ei saa me õnnistusi.
Kui keegi on meile haiget teinud, on see nende probleem.
Kui keegi meid taga kiusab või ei usu, on see nende probleem.
Mis see minusse puutub?
Muidugi tuleb teisi armastada, kuid iseennast samuti.
Kas suudate mind jälgida?
Jumal ei taha, et keegi kõrbes hukkuks.
Ta ütles: "Kui kõnnite otse, saate selle."
Kas Jumal ütleb Uues lepingus:
"Ela nii nagu tahad ja saad kõik, mida olen lubanud"?
Muidugi mitte! Ta ütleb: "Valva oma samme."
Ta ütleb: "Anna mulle oma süda."
Ta ei palu su häid tegusid, raha või riideid.
Ta palub südant, mis on kõige kalleim aare.
Miks Jumal südant tahab?
Sest Ta armastab meid.
Ta teab, et kui õpime oma südant täielikult andma,
ja see on võimalik Püha Vaimu abil,
Ta teab, et see tuleb meile kasuks:
saame terveks ja kannatame raskusi kaeblemata.
Seepärast ütleb Ta: "Õnnis on see, kellel on õrn südametunnistus,"
ehk see, kes kardab Issandat.
Jälgin seda, mida mõtlen ja ütlen.
Otsustasin meelt parandada ja teistele eeskujuks olla.
1. Timoteuse 3 ütleb, et jumalasulane peab olema laitmatu
ka nende meelest, kes on väljaspool.
Kõigile ei saa muidugi meele järgi olla.
Mõned solvuvad, kui püüame Jumalale meeldida.
Püüan siiski heasüdamlik olla.
Ma ei mõtle, et inimesed võivad meiega mida tahes teha.
Ma räägin tõelisest tarkusest, Jumala tarkusest.
Tema annab meile oma tarkuse.
"Kes oma südame kõvaks teeb, langeb õnnetusse."
"Issanda kartus on tarkuse algus."
Issanda kartus on tarkuse algus.
Kui tunned, et su südames on midagi viltu,
peaks see sind häirima.
"Täna, kui kuulete tema häält ..."
Kui teie südames on kõvadust,
ei tohi te sellega elada päevi, nädalaid ja aastaid.
Kas kuulete? Sellest tuleb vabaneda.
See võib viia haiguseni, nii vaimse kui ihulise haiguseni.
See viib majanduslike probleemideni
ja suhteprobleemideni.
Südame paadumus tekitab probleeme.
See on täiesti kindel. Jumal tahab sind õnnistada.
Ta tahab sind vabastada ja anda sulle, mida vajad.
Südame kõvadus sulgeb uksed.
Südame kõvadus annab jõudu vaimule,
kes pimestab vaimu silmad.
Kui su süda on paadunud, ei näe sa, mida Jumal teeb,
vaid lased kurjal vaimul oma vaimusilmad pimestada.
Seepärast ütles Paulus:
"Palvetan, et Jumal annaks teile tarkuse ja ilmutuse vaimu,
et tunneksite Teda ja oma kutsumust Temas."
Siis keskendute Tema antud headele asjadele,
mitte maailma probleemidele.
Mõned ei hinda Jumala õnnistusi.
Täitun Issanda kartusega üha rohkem,
mitte Tema karistuste, vaid Tema õnnistuste pärast.
See paneb mind Issandat kartma.
See muudab mind alandlikuks.
Näen Tema kätetööd ja tänan Teda selle kõige eest.
Mida kõike Ta veel teeb!
Paadunud südamega sa ei näe, mida head Jumal on teinud,
vaid keskendud üksnes halbadele asjadele.
Saatan näeb seda ja ütleb: "Võitsin! Suurepärane!"
"Halvasin sind vaimselt, nüüd lähen järgmise uskliku juurde!"
Me ei sõdi liha ja verega,
vaid Saatana ja tema vaimudega.
Paadunud süda ei suuda andestada.
Paljud suudavad vabastada, kuid mitte andeks anda.
Ma ei mõista seda.
Mõned oskavad hinges andestada,
kuid seda tuleb teha südamega.
Andke andeks südamega.
See on oluline. Kasvage vaimus.
Me ei pea ootama, et keegi meile prohveteeriks.
Teame, mis siia kirjutatud on.
Tehke seda, ja keegi ütleb teile seda veel,
ja teil läheb hästi. Kas pole nii?
Palun teil nüüd meelt parandada ja oma teed õgvendada.
Korrigeerige oma inimsuhted.
Pole vahet, kui õigus sul on, või mis sulle tehti.
Messias Jeesus ütles, et kui tood ohvri altarile,
kuid sul on kellegagi tüli või midagi muud kõva südames,
mine ja lahenda see enne, ning tule alles siis ohverdama.
Teate, mida Jumala sõna ütleb:
"Andke andeks, ja teile antakse andeks."
"Andke andeks,
nii nagu teie Taevane Isa on teile andeks andnud." Punkt.
Mõned teist räägivad mulle lugusid, aga ma ei usu neid.
Tean, mis andeksand on. Pole vahet, kas ta on mu ema,
Lena, Roshel, Uri, mu naine, mu lapsed või mina ise.
Tean, mis on andestamine, südame paadumus, kurjus ja headus.
Seepärast ütlen teile:
Pole vahet, mis sulle tehtud on.
Kõik tahavad õnnistusi, aga keegi ei taha kannatada.
See on ülbus, esimene patt.
Tuleb minna sügavale.
Südame kõvadus ongi uhkus.
Me pole pennigi väärt,
kui arvame, et oleme midagi suurt.
Me ei kõlba kuhugi ilma Temata.
Tõlge: Monika Jaaguri